РЕШЕНИЕ
гр. ЛЕВСКИ, _27.06._ 2013 г.
Левченски районен съд в публичното съдебно заседание на _27.05._ 2013 г. в състав:



    Председател: _ПАЛМИРА АТАНАСОВА_



   Съдебни заседатели: 




 
                Членове:

при участието на секретаря _Я.Д._ и прокурора ​​__, като разгледа докладваното от съдия Атанасова гр. дело № _218_ по описа  за _2013_ год., за да се произнесе, взе предвид следното:


Настоящото производство е изпратено за разглеждане от АС гр. Плевен по постъпила жалба от Д.Г., Н.Ф. и А.Р. с искане за прогласяване на нищожност на решение № 10Б/11.06.2003 г. на ОС „Земеделие и гори” гр. Червен бряг.


Твърди се, че решението по чл. 19 ал.8 от ППЗСПЗЗ, въз основа на което е издадено оспорваното решение не е влязло в сила и не е съобщавано на наследници на С.Г. б.ж. на ***.


Представител на ответника ОС „Земеделие и гори”  не се явява в съдебно заседание, нито е изразил писмено становище. Не са представени доказателства и не са направени доказателствени искания.


Съдът, като прецени представените по делото доказателства, приема за установено следното:


Видно от представеното по делото решение № 10-ОБ/17.V.2003 г. /приложено на л. 60 от приложеното към настоящото дело 664/2011 г./ е, че  ОбС „Земеделие и гори” гр. Червен бряг е определила на наследниците на С.Г. б.ж. на *** правото на обезщетение за признато, но невъзстановено право на собственост върху 8.300 дка земеделски земи, като е определил, че същите следва да се обезщетят със земя и/или поименни компенсационни бонове на стойност 4424 лв. 


По делото е представено и оспорваното решение № 10-Б от 11.06.2003 г. /л.8 от приложеното дело 664/2011 г./, от което се установява, че същото е издадено на основание решение № 10-ОБ/17.V.2003 г. и е решено да бъдат обезщетени наследниците на С.Г. б.ж. на *** за 8,300 дка земя на стойност 4424 лв. с 4424 броя поименни компенсационни бонове на стойност 4424 лв.


Въпреки изричните указания до ОбС „Земеделие и гори” гр. Червен бряг, по делото същата не е представила каквито и да било доказателства решение № 10-ОБ/17.V.2003 г. да е било съобщено на заинтересованите страни – наследници на С.Г., както и доказателства, същото да е влязло в законна сила. 


За да бъде издадено оспореното решение по чл. 19 ал.17 т.2 от ППЗСПЗЗ е необходимо да има влязло в сила решение на ОСЗ по чл. 19 ал. 8 от ППЗСПЗЗ. Решението по чл. 19 ал.8 от ЗСПЗЗ е именно решение № 10-ОБ/17.V.2003 г.на ОСЗ гр. Червен бряг, което не е влязло в сила.


Предвид това, съдът приема, че липсата на предписаното от закона правно основание за постановяване на административен акт, каквото в случая е изискването на чл. 19 ал.17 от ППЗСПЗЗ за наличието на влязло в сила решение по чл. 19 ал.8 от същия правилник, представлява особено съществен порок за валидното действие на административния акт. Оспорваното решение е нищожно, поради липса на основание за издаването му – влязло в сила предшестващо решение по чл. 19 ал. 8 от ЗСПЗЗ и същото следва да бъде обявено за нищожно с настоящото решение.


С оглед изхода на делото, следва да бъде осъдена ОС „Земеделие и гори” гр. Червен бряг да заплати на ищците направените деловодни разноски до настоящия момент, а именно сумата от 460 лв., от които 210 лв. разноски пред касационната инстанция и 250 лв. разноски пред РС Левски.


На основание изложеното, съдът

Р Е Ш И:


ОБЯВЯВА за нищожно решение № 10-Б от 11.06.2003 г. на Общинска служба „Земеделие и гори” гр. Червен бряг, с което е решено да бъдат обезщетени наследниците на С.Г. б.ж. на *** за 8,300 дка земя на стойност 4424 лв. с 4424 броя поименни компенсационни бонове на стойност 4424 лв. – издадено по реда на чл. 19 ал.17 т.2 от ЗСПЗЗ.


ОСЪЖДА ОБЩИНСКА СЛУЖБА „ЗЕМЕДЕЛИЕ И ГОРИ” гр. Червен бряг да заплати на Д.Г. ***, ЕГН **********, Е.Х. ***, ЕГН **********, Н.Ф. ***, ЕГН ********** и А.П. ***, ЕГН ********** направените деловодни разноски общо в размер на 460 лв.


РЕШЕНИЕТО подлежи на обжалване пред Административен съд Плевен в 14-дневен срок от връчване на копие от същото на страните.






РАЙОНЕН СЪДИЯ:

